ประกาศมหาวิทยาลัยแม่ฟ้าหลวง เรื่อง การแบ่งส่วนงาน พ.ศ. 2544
ประกาศมหาวิทยาลัยแม่ฟ้าหลวง
ประกาศมหาวิทยาลัยแม่ฟ้าหลวง
เรื่อง การแบ่งส่วนงาน
พ.ศ. ๒๕๔๔

 

โดยที่เห็นเป็นการสมควรแบ่งส่วนงานภายในของมหาวิทยาลัยแม่ฟ้าหลวงให้สอดคล้องกับข้อกำหนดมหาวิทยาลัยแม่ฟ้าหลวง
ว่าด้วยการจัดตั้งส่วนงาน พ.ศ. ๒๕๔๔

อาศัยอำนาจตามความในมาตรา ๗ วรรคสอง และมาตรา ๑๗ (๒) และ
(๔) แห่งพระราชบัญญัติมหาวิทยาลัยแม่ฟ้าหลวง พ.ศ. ๒๕๔๑
ประกอบกับมติสภามหาวิทยาลัยแม่ฟ้าหลวงในการประชุมครั้งที่ ๘/๒๕๔๔ เมื่อวันที่ ๓
ธันวาคม พ.ศ. ๒๕๔๔ จึงให้ออกประกาศไว้ ดังนี้

๑. ประกาศนี้เรียกว่า ประกาศมหาวิทยาลัยแม่ฟ้าหลวง
เรื่อง การแบ่งส่วนงาน พ.ศ. ๒๕๔๔

๒.[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

๓. ให้แบ่งส่วนงานของสำนักงานบริหารกลาง ดังนี้
(๑) ส่วนสารบรรณ อำนวยการ และนิติการ
(๒) ส่วนการเจ้าหน้าที่ 
(๓) ส่วนนโยบายและแผน
(๔) ส่วนการเงินและบัญชี
(๕) ส่วนพัสดุ
(๖) ส่วนประชาสัมพันธ์
(๗) ส่วนอาคารสถานที่
(๘) หน่วยประสานงานมหาวิทยาลัยแม่ฟ้าหลวง กรุงเทพมหานคร

๔. ให้แบ่งส่วนงานของสำนักงานวิชาการ ดังนี้
(๑) ส่วนบริการการศึกษา
(๒) ส่วนบริการวิชาการและวิจัย
(๓) ส่วนพัฒนานักศึกษา
(๔) ส่วนพัฒนาความสัมพันธ์ระหว่างประเทศ
(๕) ส่วนประกันคุณภาพการศึกษาและพัฒนาหลักสูตร

๕. ให้แบ่งส่วนงานของศูนย์บริการเทคโนโลยีสารสนเทศ ดังนี้
(๑) ฝ่ายเลขานุการและธุรการ
(๒) ฝ่ายระบบเครือข่ายคอมพิวเตอร์
(๓) ฝ่ายระบบสารสนเทศ
(๔) ฝ่ายบริการและฝึกอบรม

๖. ให้แบ่งส่วนงานของศูนย์เครื่องมือวิทยาศาสตร์และเทคโนโลยี
ดังนี้
(๑) ฝ่ายเลขานุการและธุรการ
(๒) ฝ่ายสนับสนุนการเรียนการสอน
(๓) ฝ่ายบำรุงรักษาเครื่องมือและพัฒนาอุปกรณ์ต้นแบบ
(๔) ฝ่ายเครื่องมือวิเคราะห์และทดสอบชั้นสูง
(๕) ฝ่ายความปลอดภัยห้องปฏิบัติการ

๗. ให้แบ่งส่วนงานของศูนย์บรรสารและสื่อการศึกษา ดังนี้
(๑) ฝ่ายเลขานุการและธุรการ
(๒) ฝ่ายพัฒนาและจัดระบบทรัพยากรสารนิเทศ
(๓) ฝ่ายบริการทรัพยากรสารนิเทศ
(๔) ฝ่ายเทคโนโลยีสารสนเทศ
(๕) ฝ่ายผลิตและบริการสื่อการศึกษา

๘. ให้มีหน่วยตรวจสอบภายใน


ประกาศ ณ วันที่ ๑๘ ธันวาคม พ.ศ. ๒๕๔๔
พลตำรวจเอก เภา สารสิน
นายกสภามหาวิทยาลัยแม่ฟ้าหลวง





มณฑิตา/ผู้จัดทำ
๘ ธันวาคม ๒๕๕๓

วิภา/ผู้ตรวจ
๒๕ พฤษภาคม ๒๕๕๔

















































[๑] ราชกิจจานุเบกษา เล่ม
๑๑๙/ตอนที่ ๒๐ ง/หน้า ๙๘/๗ มีนาคม ๒๕๔๕